stanford-oval/wikipedia huggingface dataset:
Antti Parviainen (valmentaja)
Valmentajaura

Parviainen on toiminut kolmeen otteeseen Suomen jääpallomaajoukkueen päävalmentajana, vuosina 1989–1992, 1997–1999 ja 2013–2019. Hän on valmentanut maajoukkuetasolla myös Viroa vuosina 2000–2001 ja Suomen junioreita vuosina 1985–1988. Seuratasolla hän on valmentanut jyväskyläläisseura JPS:ää vuosina 1983–1988, helsinkiläisseura Botniaa vuosina 1988–1996 ja porvoolaisseura Akillesta vuodesta 2012 vuoteen 2016.
Parviainen toimi toisen kerran Akilleen päävalmentajana kaudella 2018-2019.
Botnia voitti hänen valmennuksessaan kahdesti SM-kultaa ja kolmesti SM-hopeaa. Parviainen on valmentanut jääpallon lisäksi myös junioritason jääkiekossa.
Yksityiselämä

Parviainen on koulutukseltaan liikuntatieteiden kandidaatti, joksi valmistui Jyväskylän yliopistosta vuonna 1988. Urheiluvalmentamisen lisäksi hän on toiminut muun muassa Mercuri Urvalin konsulttina, Helsingin Diakonissalaitoksen kehitysjohtajana, erityisasiantuntijana ja laatu- ja turvallisuuspäällikkönä sekä SLU:n erityisasiantuntijana.
Keväällä 2022 Parviainen valittiin Suomen Jääpalloliiton puheenjohtajaksi.
Saavutukset

Maajoukkueessa:
MM-hopea: 1999, 2016
MM-pronssi: 1991, 1997, 2017, 2018, 2019
Seurajoukkueessa:
SM-kulta: 1989, 1992
SM-hopea: 1990, 1991, 1993, 2016
SM-pronssi: 1995, 1996
Adam Henrique

| Adam Henrique |
| --- | --- |

Henkilötiedot
Syntynyt: 6. helmikuuta 1990 (ikä 35) Brantford, Ontario, Kanada
Kansalaisuus:   Kanada
Jääkiekkoilija
Lempinimi:  Heny
Pelipaikka:  keskushyökkääjä
Maila:  vasen
Pituus:  183 cm
Paino:  88 kg
Seura
Seura:  Edmonton Oilers
Sarja:  NHL
Pelinumero:  19
Pelaajaura
Pääsarjaura:  2011–
Aik. seurat:  New Jersey Devils (NHL) Albany Devils (AHL) Anaheim Ducks (NHL)
NHL-varaus:  82. varaus, 2008 New Jersey Devils
Adam Henrique (s. 6. helmikuuta 1990 Brantford, Ontario, Kanada) on kanadalainen jääkiekkoilija, jolla on kevääseen 2026 ulottuva sopimus NHL-joukkue Edmonton Oilersin kanssa. Hän on pelipaikaltaan keskushyökkääjä. Henriqueta on verrattu Mike Modanoon. Hän pitää esikuvanaan Steve Yzermania.
Henrique on New Jersey Devilsin kolmannen kierroksen varaus vuoden 2008 NHL:n varaustilaisuudesta.
Ura > Maajoukkueura

| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Latvia 2021 | jääkiekko |  |
|  Hopeaa | Slovakia 2019 | jääkiekko |  |
Henrique valittiin edustamaan Kanadan nuorten maajoukkuetta vuoden 2010 alle 20-vuotiaiden maailmanmestaruuskilpailuissa. Hän pelasi turnauksessa kuusi ottelua, joissa teki yhden maalin sekä kärsi yhden kahden minuutin rangaistuksen.
Antti Munukka

Antti Munukka vuonna 2018.
Antti Munukka (s. 3. maaliskuuta 1982 Helsinki) on suomalainen jalkapalloerotuomari. Munukka on tuomaroinut 2014 FIFA World Cupin karsinnoissa, Veikkausliigassa (vuodesta 2010) ja Eurooppa-liigassa.
Munukka palkittiin Suomessa vuoden ansioituneimpana mieserotuomarina vuosina 2012 ja 2016.
Anaïs Bescond

| Anaïs Bescond |
| --- | --- |
 Anaïs Bescond vuonna 2010.
Henkilötiedot
Syntynyt: 15. toukokuuta 1987 (ikä 37) Aunay-sur-Odon, Ranska
Uran tiedot
Pituus:  170 cm
Seura:  EMHM-Morbier
Laji:  ampumahiihto 
Maailmancup
Kaudet:  2009–
Voitot:  1
Palkintokorokkeella:  13
 Tietolaatikko päivitetty 16.12.2021 
Aiheesta muualla
www.anaisbescond.com
| Mitalit> Maa:   Ranska.Naisten ampumahiihto. Olympialaiset  | Mitalit> Maa:   Ranska.Naisten ampumahiihto. Olympialaiset  | Mitalit> Maa:   Ranska.Naisten ampumahiihto. Olympialaiset  | Maa:   Ranska> Naisten ampumahiihto. |
| --- | --- | --- | --- |
|  Kultaa | Pyeongchang 2018 | sekaviesti |  |
|  Pronssia | Pyeongchang 2018 | takaa-ajo |  |
|  Pronssia | Pyeongchang 2018 | 4 × 6 km viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Holmenkollen 2016 | sekaviesti |  |
|  Hopeaa | Hanti-Mansijsk 2011 | 4 × 6 km viesti |  |
|  Hopeaa | Ruhpolding 2012 | 4 × 6 km viesti |  |
|  Hopeaa | Kontiolahti 2015 | 4 × 6 km viesti |  |
|  Hopeaa | Kontiolahti 2015 | sekaviesti |  |
|  Hopeaa | Holmenkollen 2016 | normaalimatka |  |
|  Hopeaa | Holmenkollen 2016 | 4 × 6 km viesti |  |
|  Pronssia | Anterselva 2020 | sekapariviesti |  |
Anaïs Bescond (s. 15. toukokuuta 1987 Aunay-sur-Odon) on ranskalainen ampumahiihtäjä.
Ura > Arvokilpailut

Nuorten MM-kilpailuissa Bescond saavutti viestissä kultaa 2005, hopeaa 2007 ja 2008 sekä pronssia normaalimatkalla ja pikakilpailussa 2007. Rulla-ampumahiihdon MM-kilpailujen nuorten sarjassa hän sai 2008 kultaa takaa-ajossa, hopeaa pikakilpailussa ja viestissä.
Bescond osallistui aikuisten MM-kisoihin ensimmäistä kertaa Hanty-Mansijskissa 2011. Hän hiihti Ranskan hopeaa voittaneessa viestijoukkueessa ja oli normaalimatkalla 16:s, yhteislähdössä 22:s, pikakilpailussa 39:s ja takaa-ajossa 21:s. Ruhpoldingin MM-kisoissa 2012 Bescond hiihti viestissä jälleen Ranskan hopeajoukkueessa. Yhteislähdössä hän oli 17:s, pikailpailussa 19:s, takaa-ajossa 28:s ja normaalimatkalla 53:s.
Nové Měston MM-kilpailuissa 2013 Bescond oli yhteislähdössä 14:s, pikakilpailussa 20:s, takaa-ajossa 23:s, normaalimatkalla 48:s ja viestissä kuudes. Sotšin olympialaisissa 2014 hän oli pikakilpailussa ja normaalimatkalla viides, yhteislähdössä kymmenes, takaa-ajossa 12:s ja sekaviestissä kuudes.
Kontiolahden MM-kilpailuissa 2015 Bescond hiihti avausosuuden hopeaa saaneissa Ranskan naisten viestin ja sekaviestin joukkueissa. Normaalimatkalla hän oli seitsemäs, yhteislähdössä yhdeksäs ja pikakilpailussa 56:s. Holmenkollenin MM-kilpailuissa 2016 Bescond hiihti avausosuuden Ranskan kultaa voittaneessa sekaviestijoukkueessa. Normaalimatkalla ja viestissä hän saavutti hopeaa. Yhteislähdössä Bescond oli viides, pikakilpailussa ja takaa-ajossa 12:s.
Bescond saavutti Pyeongchangin olympialaisissa 2018 pronssia takaa-ajokilpailussa, johon hän lähti pikakilpailun jälkeiseltä 19. sijalta. Hän hiihti toisen osuuden kultaa voittaneessa Ranskan sekaviestijoukkueessa ja ankkuriosuuden naisten pronssijoukkueessa. Yhteislähtökilpailussa hän oli 17:s ja normaalimatkalla 31:s. Anterselvan MM-kilpailuissa 2020 hän voitti sekapariviestissä pronssia parinaan Émilien Jacquelin. Lisäksi hän sijoittui yhteislähdössä kymmenenneksi, takaa-ajossa 11:nneksi ja pikakilpailussa 20:nneksi.
Ura > Maailmancup

Ampumahiihdon maailmancupissa Bescond debytoi kaudella 2006–2007 ollen Holmenkollenin pikakilpailussa 60:s. Seuraavan kerran hän kilpaili maailmancupissa kaudella 2009–2010. Kymmenen parhaan joukkoon Bescond sijoittui ensimmäisen kerran kaudella 2010–2011 oltuaan Pokljukan pikakilpailussa viides.
Kaudella 2013–2014 Bescond saavutti ensimmäisen maailmancupin osakilpailuvoittonsa Anterselvan pikakilpailussa. Seuraavalla kaudella hän oli toinen Pokljukan yhteislähdössä ja kolmas Hochfilzenin takaa-ajokilpailussa. Kaudella 2015–2016 hän sijoittui toiseksi Oslon MM-normaalimatkalla sekä yhdeksänneksi maailmancupin kokonaiskilpailussa ja viidenneksi normaalimatkan cupissa. Seuraavalla kaudella hän oli toinen Östersundin normaalimatkalla sekä kolmas Pyeongchangin takaa-ajossa ja Holmenkollenin pikakilpailussa. Kaudella 2017–2018 hän sijoittui toiseksi Tjumenin takaa-ajokilpailussa ja seitsemänneksi maailmancupin kokonaiskilpailussa.
Kaudella 2019–2020 Bescond sijoittui kolmanneksi sekä Pokljukan normaalimatkalla että yhteislähdössä. Nové Měston pikakilpailussa hän oli toinen. Yhteislähtöcupissa hän sijoittui viidenneksi.Kaudella 2021–2022 Bescond sijoittui Östersundin takaa-ajossa ja Le Grand-Bornardin pikakilpailussa toiseksi.
Aiheesta muualla

Viralliset kotisivut
| --- | --- |
Auktoriteettitunnisteet: Henkilöt :  Yle
Joan Peebles

Joan Angusta Brownie Peebles (5. tammikuuta 1899 New Westminster, Brittiläinen Kolumbia – 11. lokakuuta 1991 New Westminster, Brittiläinen Kolumbia) oli kanadalainen oopperalaulaja, äänialaltaan altto.
Työskenneltyään viisi vuotta koulun opettajana Peebles voitti Hudson’s Bay Companyn mitalin vuonna 1923 ensimmäisellä Brittiläisen Kolumbian musiikkifestivaalilla. Tämän jälkeen Peebles opiskeli Vancouverissa Walter Coulthardin johdolla. Hän suoritti opintoja lisäksi New Yorkissa ja Rochesterissa. Hän teki konserttidebyyttinsä vuonna 1924 Rochesterissa ja oopperadebyyttinsä vuonna 1925 Nancyn roolissa oopperassa Martha. Vuosina 1927–1929 Peebles kiersi Yhdysvalloissa ja Kanadassa American Opera Companyn kanssa ja sai arvostusta erityisesti Carmenin roolissa. Lisäksi hän esiintyi muun muassa Detroitin ja Philadelphian oopperoissa.
Peebles vetäytyi vuonna 1942 Titusvilleen, Pennsylvaniaan, jossa hän antoi yksityistä opetusta, kunnes palasi vuonna 1974 New Westminsteriin. Hänen ainoat kaupalliset levytyksensä koostuvat osista oopperasta Carmen. Vuodelta 1940 peräisin olevilla levytyksillä hänen kanssaan laulaa Raoul Jobin.
Adam Cieślar

Adam Cieślar
Adam Cieślar (s. 18. joulukuuta 1992 Cieszyn) on puolalainen yhdistetyn hiihtäjä.
Yhdistetyn maailmancupissa Cieślar kilpaili ensimmäisen kerran Vikersundissa maaliskuussa 2009. Ensimmäiset maailmancupin pisteensä hän saavutti Kuusamossa marraskuussa 2013 oltuaan 22:s. Parhaimmillaan hän on sijoittunut maailmancupissa 18:nneksi Val di Fiemmessä helmikuussa 2016. Oslon MM-kilpailuissa 2011 Cieślar sijoittui normaalimäen kilpailussa 42:nneksi ja suurmäen kilpailussa 46:nneksi. Sotšin olympialaisissa 2014 hän oli normaalimäen Gundersen-kilpailussa 39:s ja suurmäen kilpailussa 37:s.
Brenden Dillon

| Brenden Dillon |
| --- | --- |

Henkilötiedot
Syntynyt: 13. marraskuuta 1990 (ikä 34) Surrey, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  103 kg
Seura
Seura:  New Jersey Devils
Sarja:  NHL
Pelinumero:  5
Pelaajaura
Pääsarjaura:  2011–
Aik. seurat:  Texas Stars (AHL)   Dallas Stars (NHL)   San Jose Sharks (NHL)   Washington Capitals (NHL) Winnipeg Jets (NHL)
Brenden Dillon (s. 13. marraskuuta 1990 Surrey, Brittiläinen Kolumbia) on kanadalainen jääkiekkoilija, pelipaikaltaan puolustaja. Hän pelaa tällä hetkellä NHL-joukkue New Jersey Devilsissä.
Helmikuussa 2020 San Jose Sharks kauppasi Dillonin Washington Capitalsiin vaihdossa toisen ja kolmannen kierroksen varausvuoroihin.
Lokakuussa 2020 Dillon teki Capitalsin kanssa nelivuotisen jatkosopimuksen, jonka cap hit on 3,9 miljoonaa dollaria.
Heinäkuussa 2021 Capitals kauppasi Dillonin Winnipeg Jetsiin vaihdossa toisen kierroksen varausvuoroon vuoden 2022 varaustilaisuudessa ja toisen kierroksen varausvuoroon vuoden 2023 varaustilaisuudessa.
Heinäkuussa 2024 Dillon teki vapaana agenttina New Jersey Devilsin kanssa kolmivuotisen ja yhteensä 12 miljoonan dollarin arvoisen sopimuksen.
Varaamaton Dillon pelasi ennen ammattilaisuraansa juniorikiekkoa WHL-junioriliigan Seattle Thunderbirdsissä.
Maajoukkuetasolla Dillon edusti kotimaataan Kanadaa ensimmäisen kerran vuoden 2013 MM-kisoissa. Hän teki kahdeksassa ottelussa yhden maalin.
Alex Galchenyuk

| Alex Galchenyuk |
| --- | --- |

Henkilötiedot
Syntynyt: 12. helmikuuta 1994 (ikä 31) Milwaukee, WI, Yhdysvallat
Kansalaisuus:   Yhdysvallat  Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  94 kg
Seura
Seura:  Amur Habarovsk
Sarja:  KHL
Pelinumero:  27
Pelaajaura
Pääsarjaura:  2013–
Aik. seurat:  Sarnia Sting (OHL) Montreal Canadiens (NHL) Arizona Coyotes (NHL) Pittsburgh Penguins (NHL) Minnesota Wild (NHL) Ottawa Senators (NHL) [Toronto Maple Leafs]] (NHL) Toronto Marlies (AHL) Colorado Avalanche (NHL) Colorado Eagles (AHL) SKA Pietari (KHL)
NHL-varaus:  3. varaus, 2012 Montreal Canadiens
| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Venäjä 2013 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Ruotsi & Suomi 2013 | jääkiekko |  |
Alex Galchenyuk (s. 12. helmikuuta 1994 Milwaukee, Wisconsin, Yhdysvallat) on yhdysvaltalais-venäläinen jääkiekkoilija., joka pelaa KHL-joukkue Amur Habarovskissa. Hän on pelipaikaltaan keskushyökkääjä. Galchenyukin vahvuudet ovat älykkyydessä, luovuudessa ja kiekonkäsittelytaidoissa. Hän pitää kiekkoa hyvin hallussaan nopeassa vauhdissa ja on hyvä luistelija. Galchenyukin heikkous on keskinkertainen puolustuspeli. Häntä on verrattu Pittsburgh Penguinsin Jevgeni Malkiniin.
Ura

Galchenyuk pelasi kauden 2009–2010 MWEHL-sarjassa Chicago Young Americansin alle 18-vuotiaiden joukkueessa. Hän oli tehoilla 44+43=87 koko sarjan paras pistemies. OHL-joukkue Sarnia Sting varasi Galchenyukin koko OHL Priority Selectionin ensimmäisenä pelaajana.
Galchenyuk siirtyi hänet varanneeseen Sarnia Stingiin kaudeksi 2010–2011. Hän oli tehoilla 31+52=83 joukkueen kolmanneksi paras pistemies Nail Jakupovin ja Kale Kerbashianin jälkeen. Galchenyuk valittiin myös OHL:n tulokkaiden ensimmäiseen tähdistökentälliseen.
Elokuussa 2011 Galchenyuk sai vakavan polvivamman, joka piti hänet sivussa peleistä lähes koko kauden 2011–2012. Hän palasi Stingin kahteen viimeiseen runkosarjapeliin ja pelasi kuusi playoff-ottelua ensimmäisellä kierroksella Saginawia vastaan tehoilla 2+2=4.
Huhtikuussa 2012 NHL:n kykyjenetsijäpalvelu listasi Galchenyukin Pohjois-Amerikassa pelaavista kenttäpelaajista sijalle neljä NHL:n varaustilaisuuteen 2012. Lopulta Montreal Canadiens varasi hänet kolmantena.
Kausi 2017–2018 oli Galchenyukille vaikea ja hänen nimensä pyöri kauden aikana siirtohuhuissa. Lopulta hänet kaupattiin Arizona Coyotesiin kesällä 2018 vaihdossa keskushyökkääjä Max Domiin.
Galchenyuk pelasi Coyotesissa vain kauden. Kesäkuussa 2019 hänet kaupattiin Pierre-Olivier Josephin kanssa Pittsburgh Penguinsiin vaihdossa Phil Kesseliin ja Dane Birksiin.
Helmikuussa 2020 Galchenyuk siirtyi Minnesota Wildiin ensimmäisen kierroksen varausvuoron ja Calen Addisonin kanssa vaihdossa Jason Zuckeriin.
Lokakuussa 2020 Galchenyuk teki vapaana agenttina Ottawa Senatorsin kanssa yksivuotisen ja 1,05 miljoonan dollarin arvoisen sopimuksen.
Helmikuussa 2021 Senators kauppasi Galchenyukin yhdessä Cedric Paquetten kanssa Carolina Hurricanesiin vaihdossa Ryan Dzingeliin.
Myöhemmin samassa kuussa Hurricanes kauppasi Galchenyukin Toronto Maple Leafsiin vaihdossa Jegor Korškoviin ja David Warsofskyyn.
Lokakuussa 2021 Galchenyuk teki vapaana agenttina Arizona Coyotesin kanssa yksivuotisen sopimuksen.
Marraskuussa 2022 Galchenyuk teki vapaana agenttina Colorado Avalanchen kanssa yksivuotisen sopimuksen.
Kesäkuussa 2023 Avalanche kauppasi Galchenyukin Nashville Predatorsiin vaihdossa Ryan Johanseniin.
Heinäkuussa 2023 Galchenyuk palasi vapaana agenttina Arizona Coyotesiin yhden vuoden 775 tuhannen dollarin sopimuksella.
Muuta

Galchenyukin isä Aljaksandr Haltšanjuk on entinen ammattilaisjääkiekkoilija, joka edusti Neuvostoliiton ja Valko-Venäjän jääkiekkomaajoukkueita. Alex Galchenyuk syntyi Yhdysvalloissa isän pelatessa IHL-liigan Milwaukee Admirals -joukkueessa ja on siten Yhdysvaltain ja Venäjän kaksoiskansalainen. Lapsuutensa Galchenyuk vietti kuitenkin suurelta osin Euroopassa isän jatkaessa peliuraansa muun muassa Italiassa. Isä toimi myös Galchenyukin joukkueen apuvalmentajana Sarnia Stingissä kausilla 2010–2013.
Kesällä 2023 Arizona Coyotes purki Galchenyukin NHL-sopimuksen, koska The Athleticin mukaan Galchenyuk oli törmännyt autollaan ja paennut paikalta, minkä vuoksi hänet pidätettiin heinäkuun 9. päivänä. Liikennepaon lisäksi Galchenyukia syytetään uhkailusta ja häiriökäyttäytymisestä sekä pidätyksen vastustamisesta, jonka Scottsdalen poliisi on vahvistanut Athleticille. Galchenyuk sai potkut Arizona Coyotesilta 12 päivää NHL-sopimuksen teon jälkeen.
Anton Belov

| Anton Belov |
| --- | --- |

Henkilötiedot
Syntynyt: 26. heinäkuuta 1986 (ikä 38) Rjazan, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  99 kg
Pelaajaura
Pääsarjaura:  2004–
Aik. seurat:  TsSKA Moskova (RSL) Avangard Omsk (KHL) Edmonton Oilers (NHL) SKA Pietari (KHL) Dinamo Moskova (KHL)
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Valko-Venäjä 2014 | jääkiekko |  |
|  Hopeaa | Tšekki 2015 | jääkiekko |  |
|  Pronssia | Venäjä 2016 | jääkiekko |  |
|  Pronssia | Saksa/Ranska 2017 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | USA 2005 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Minsk 2004 | jääkiekko |  |
|  Pronssia | Jaroslavl 2003 | jääkiekko |  |
Anton Sergejevitš Belov (s. 26. heinäkuuta 1986 Rjazan) on venäläinen jääkiekkopuolustaja. Belov on urallaan pelannut myös yhden kauden NHL:ssä Edmonton Oilersin organisaatiossa.
Ennen siirtymistään Pohjois-Amerikkaan kaudeksi 2013–14 Belov pelasi kotimaassaan Avangard Omskin joukkueessa KHL-liigaa. Hän kärähti keväällä 2012 kiellettyjen aineiden käytöstä kesken Gagarin Cupin loppuottelusarjan Moskovan Dynamoa vastaan, ja sai loppukauden mittaisen pelikiellon.
Belov on edustanut Venäjää viisi kertaa MM-kilpailuissa ja saavuttanut maailmanmestaruuden 2014, hopeaa 2015, sekä pronssia 2016 ja 2017.
Brett Bulmer

| Brett Bulmer |
| --- | --- |

Henkilötiedot
Syntynyt: 26. huhtikuuta 1992 (ikä 32) Prince George, BC, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  oikea
Pituus:  193 cm
Paino:  96 kg
Seura
Seura:  Tilburg Trappers
Sarja:  Oberliga
Pelaajaura
Pääsarjaura:  2011–
Aik. seurat:  Houston Aeros (AHL) Minnesota Wild (NHL) Iowa Wild (AHL) Ilves (SML) ERC Ingolstadt (DEL) Florida Everblades (ECHL) Fife Flyers (EIHL) Nottingham Panthers (EIHL) EHC Freiburg (DEL2) Hannover Indians (Saksa3)
NHL-varaus:  39. varaus, 2010 Minnesota Wild
Brett Bulmer (s. 26. huhtikuuta 1992 Prince George, Brittiläinen Kolumbia, Kanada) on kanadalainen jääkiekkoilija, joka pelaa Saksan kolmanneksi korkeimmalla sarjatasolla Oberligan hollantilaisjoukkue Tilburg Trappersissa. Hän on pelipaikaltaan laitahyökkääjä, mutta osaa pelata myös keskellä. Bulmer on pelannut urallaan aiemmin myös 17 NHL-ottelua Minnesota Wildissa. Elite Prospects -sivuston Erik K. Pirin mukaan isokokoinen Bulmer pelaa varsin fyysistä peliä ja hän tykkää ärsyttää vastustajia. Hänellä on myös kohtuullisen hyvät taidot sekä hyökkäys- että puolustuspäässä. Bulmer on ajoittain myös tapellut. Hän laukoo oikealta.
Ura

Kelowna Rockets varasi Bulmerin 223. pelaajana WHL:n varaustilaisuudessa 2007. Hän pelasi kaksi seuraavaa kautta lähinnä Brittiläisen Kolumbian paikallista BCMML-juniorisarjaa Cariboo Cougarsissa. Kaudella 2008–2009 Bulmer sijoittui tehoilla 28+35=63 koko sarjan pistepörssissä toiseksi edellään vain Vancouver NW Giantsin Ryan Nugent-Hopkins. Hän debytoi samalla kaudella myös WHL:ssä, jossa Bulmer pelasi kolme ottelua. Varsinaisella tulokaskaudellaan 2009–2010 hän teki siellä 65 runkosarjaottelussa tehot 13+27=40 ja 12 playoff-ottelussa tehot 3+2=5.
Minnesota Wild varasi Bulmerin toisella kierroksella 39. pelaajana NHL:n varaustilaisuudessa 2010. WHL-kauden 2010–2011 päätteeksi, huhtikuussa 2011 hän teki kolmivuotisen tulokassopimuksen seuran kanssa. Bulmer siirtyi samalla loppukevääksi AHL-joukkue Houston Aerosin vahvuuteen. Hän pelasi siellä kahdeksan playoff-ottelua ilman tehopisteitä.
Syksyn 2011 harjoitusleirin päätteeksi Bulmer otti paikan Minnesota Wildin NHL-joukkueen vahvuudesta. Hän teki näin ollen NHL-debyyttinsä runkosarjan 2011–2012 avauskierroksella 8. lokakuuta 2011 Columbus Blue Jacketsia vastaan. Bulmer sai ottelussa jääaikaa 11.06 minuuttia. Hän pelasi Wildissa yhdeksän ottelua tehden kolme syöttöpistettä, kunnes Bulmer palasi Rocketsin WHL-joukkueen vahvuuteen. Hän oli tehoilla 34+28=62 joukkueen paras maalintekijä ja toiseksi paras pistemies Shane McColganin jälkeen. Bulmer voitti myös Rocketsin sisäisen tehotilaston lukemalla +10. Pudotuspeleissä hän oli joukkueen paras pistemies ja syöttäjä tehoilla 1+4=5. WHL-kauden päätyttyä Bulmer palasi Houston Aerosin AHL-joukkueen vahvuuteen.
Kauden 2011–2012 Bulmer pelasi kokonaan AHL:ssä ja hän teki Aerosissa 43 runkosarja- ja neljässä playoff-ottelussa tehot 4+3=7. Kaudeksi 2013–2014 Minnesota Wildin farmijoukkueeksi vaihtui Iowa Wild, jossa Bulmer vietti suurimman osan kaudestaan, mutta hän pelasi myös viisi NHL-ottelua. Kauden 2014–2015 Bulmer pelasi kokonaan farmissa. Elokuussa 2015 hän teki Wildin kanssa vuoden mittaisen ja kaksisuuntaisen jatkosopimuksen. Kaudella 2015–2016 Bulmer sai tililleen kolme NHL-ottelua. Hän kärsi Wildin organisaatiossa pelatessaan myös useista loukkaantumisista.
Syksyllä 2016 Bulmer liittyi try-outille AHL-joukkue Toronto Marliesin harjoitusleirille. Hän jäi kuitenkin noin viikkoa myöhemmin lokakuussa ilman jatkosopimusta. Saman kuun lopulla Bulmer siirtyi loppukauden 2016–2017 kattavalla sopimuksella SM-liigajoukkue Tampereen Ilvekseen. Hän teki 23 runkosarjaottelussa vain tehot 2+3=5, kunnes Bulmerin sopimus purettiin yhteisymmärryksessä helmikuussa 2017. Hän siirtyi loppukaudeksi Saksan DEL-liigan ERC Ingolstadtiin.
Höyrylaiva

Yhdysvaltalaisessa 1890-luvulla käyttöön otetussa risteilijässä USS Marbleheadissa oli monille alkuaikojen höyrylaivoille tyypilliseen tapaan myös mastot purjeille.
Suomalaiset höyrylaivat Heinävesi I ja Heinävesi II hankki Heinäveden reitille heinäveteläinen Heinäveden Höyryvenhe Osuuskunta. Heinävesi I on vuodelta 1906 ja Heinävesi II 1907.
Höyrylaiva on höyrykoneen voimalla liikkuva laiva. Höyrylaivan nimeä edeltävät usein kirjaimet S/S (engl. steamship, höyrylaiva) tai HL. Höyrylaivoiksi nimitettiin yleisesti myös höyryturbiinia käyttäviä laivoja.lähde?
Historia

Höyrylaivojen aikakausi alkoi 1800-luvun alussa, kun tekninen kehitys saavutti höyrykoneissa tason, jossa niiden soveltaminen laivan voimanlähteenä tuli mielekkääksi. Aluksi höyrykonetta hyödynnettiin joissa, kanavissa ja vastaavilla suojaisilla vesillä kulkevissa aluksissa, joissa tuulet olivat heikkoja. Valtamerilaivoissa höyrykone oli purjeiden apuna, antamassa lisävauhtia tai takaamassa liikkumiskyvyn tyynellä säällä ja vastatuuleen. Yksinään höyrykone ei ollut usein riittävän luotettava teknisesti tai sen mahdollistama toimintasäde oli liian pieni.
Höyrykoneen käyttöönotto merenkulussa sattui samaan aikaan kun puurungosta siirryttiin asteittain metallirunkoon. Höyrylaivojen kehitys mahdollisti nykyaikaisen merenkulun, niin että meriliikenne ei ole riippuvainen luonnonvoimista. Höyrykoneen vaihtuminen dieselmoottoriin on teknisesti pienempi askel, kun laivat olivat jo rakenteellisesti kehittyneet konekäyttöisiksi.
Höyrylaivoja käytettiin paljon aina toiseen maailmansotaan asti ja jonkin verran sen jälkeenkin. Höyryturbiini syrjäytti lopulta mäntähöyrykoneen, vaikka se on hankintahinnaltaan kalliimpi, sillä höyryturbiinin hyötysuhde on moninkertainen mäntähöyrykoneeseen verrattuna. Sen avulla myös nopeus saadaan suuremmaksi kuin mäntähöyrykoneilla. Pian kuitenkin dieselpolttoainetta käyttävät polttomoottorit syrjäyttivät lopullisesti mäntähöyrykoneet käytettävyytensä, pienemmän kokonsa ja suuremman hyötysuhteensa takia. Höyryturbiinilaivoissa käytettiin polttoaineena myös öljyä, sillä sen käyttö on koksiin verrattuna käytännöllisempää ja se vaatii vähemmän tilaa.
Nykyään lähes kaikki höyrylaivat ovat turbiinikäyttöisiä lukuun ottamatta perinnealuksia. Höyryturbiinia käytetään myös ydinvoimalla kulkevissa laivoissa sekä joissakin kaasutankkereissa. Höyryturbiini on erityisen suosittu aluksissa, joissa nopeus on tärkeällä sijalla, kuten sota-aluksissa.